Politimuseet i København dropper udstillingen Kvindedrab In Memoriam med malerier af drabsofre. Det sker efter længere tids kritik.

Kritikken er blandt andet gået på, at museet ikke har søgt de pårørendes accept til at vise malede portrætter af drabsofre. Et af ofrene, der er portrætteret, er nordjyske Cecilie Kajus Næblerød, der for syv år siden blev dræbt af sin tidligere kæreste under en gymnasiefest i Aalborg. Hendes mor, Lise Kajus Næblerød, er ikke blevet spurgt forud for datterens medvirken i udstillingen, og hun synes ikke, udstillingen er i orden. Men nu er den altså slut, da Politimuseet nu har besluttet at droppe udstillingen.